**În caz de furtunǎ**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Duminica, ploia

Petrece-n fervoare,

La umbrǎ de pom

Spǎlat pe picioare.

Umbrele deschise

În mâini încleştate

Apǎrǎ cerul

De voci speriate.

Ilie, în carul

Cu roţile curbe,

Scrie cu-albastru

Peste case în urbe.

Rotunde oceane

Pe ţigle lovesc,

Sub streaşina casei

Rândunici se iubesc.

Râme, în inele,

Ieşit-au din sol,

Rǎdǎcini dezgolite

Plǎtesc un obol.

Lumea îngrozitǎ

În pod se adunǎ

Sǎ scape de ape

În caz de furtunǎ.